pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ ห่วงใยประชาชน “รมช.ไชยา” ลงพื้นที่ติดตามสถานการณ์น้ำและมอบสิ่งของช่วยเหลือผู้ประสบอุทกภัย จ.ร้อยเอ็ด
วันพุธที่ 1 พฤศจิกายน 2566
กระทรวงเกษตรฯ ห่วงใยประชาชน “รมช.ไชยา” ลงพื้นที่ติดตามสถานการณ์น้ําและมอบสิ่งของช่วยเหลือผู้ประสบอุทกภัย จ.ร้อยเอ็ด
กระทรวงเกษตรฯ ห่วงใยประชาชน “รมช.ไชยา” ลงพื้นที่ติดตามสถานการณ์น้ําและมอบสิ่งของช่วยเหลือผู้ประสบอุทกภัย จ.ร้อยเอ็ด เตรียมตั้งศูนย์ปฏิบัติการฝนหลวงฯ แก้ภัยแล้งในอนาคต
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจราชการและมอบสิ่งของช่วยเหลือผู้ประสบอุทกภัยในพื้นที่ จ.ร้อยเอ็ด โดยมี นายชูศักดิ์ ราชบุรี รองผู้ว่าราชการจังหวัดร้อยเอ็ด หัวหน้าส่วนราชการในสังกัดกระทรวงเกษตรและสหกรณ์ และผู้นําองค์กรปกครองส่วนท้องถิ่นให้การต้อนรับ ณ โครงการส่งน้ําและบํารุงรักษาชีกลาง จ.ร้อยเอ็ด ว่า กระทรวงเกษตรฯ โดย โครงการส่งน้ําและบํารุงรักษาชีกลาง กรมชลประทาน ได้มีแผนบริหารจัดการน้ํา เพื่อช่วยเหลือผู้ประสบอุทกภัยในพื้นที่จังหวัดร้อยเอ็ด จากสาเหตุร่องมรสุมพาดผ่านทําให้ฝนตกหนักส่งผลให้ปริมาณน้ําในแม่น้ําชีสูงขึ้น รวมถึงมวลน้ําระบายจากเขื่อนลําปาว และเขื่อนอุบลรัตน์ทะลักเข้าท่วมพื้นที่การเกษตร โดยการระดมกําลังสถานีสูบน้ํา จํานวน 4 สถานี สูบน้ําออกจากพื้นที่การเกษตรที่เกิดน้ําท่วมขัง ตั้งแต่วันที่ 21 กันยายน 2566 จนถึงปัจจุบัน ประกอบด้วย 1)สถานีสูบน้ําด้วยไฟฟ้า ประตูระบายน้ํากุดเชียงสา จ.มหาสารคาม สามารถช่วยเหลือพื้นที่การเกษตรได้ 3,500 ไร่ 2)สถานีสูบน้ําด้วยไฟฟ้า ประตูระบายน้ํากุดเชียงบัง จ.ร้อยเอ็ด สามารถช่วยเหลือพื้นที่การเกษตรได้ 3,500 ไร่ 3)สถานีสูบน้ําด้วยไฟฟ้า ประตูระบายน้ําห้วยปากบุ่ง จ.ร้อยเอ็ด สามารถช่วยเหลือพื้นที่การเกษตรได้ 5,000 ไร่ และ 4)สถานีสูบน้ําด้วยไฟฟ้า ประตูระบายน้ําห้วยน้ําเค็ม จ.ร้อยเอ็ด สามารถช่วยเหลือพื้นที่การเกษตรได้ 3,000 ไร่ รวมสามารถสูบน้ําได้ 117.26 ล้านลูกบาศก์เมตร รวมทั้งดําเนินการกําจัดสิ่งขีดขวางทางน้ําบริเวณหน้าเขื่อนระบายน้ํา เพื่อเพื่มประสิทธิภาพในการระบายน้ําในช่วงฤดูน้ําหลากอีกด้วย
ในโอกาสนี้ รัฐมนตรีช่วยว่าการกระทรวงเกษตรและสหกรณ์ ได้พบปะให้กําลังใจพี่น้องประชาชนผู้ประสบอุทกภัย ในพื้นที่ อ.จังหาร อ.เชียงขวัญ อ.โพธิ์ชัย และอ.ทุ่งเขาหลวง จ.ร้อยเอ็ด พร้อมมอบถุงยังชีพรวมกว่า 1,000 ชุด ปัจจัยการผลิต และหญ้าอาหารสัตว์พระราชทานให้กับเกษตรกร ทั้งนี้ รมช.ไชยา กล่าวว่า สําหรับการแก้ไขปัญหาอุทกภัย ได้มอบหมายกรมชลประทานศึกษาแนวทางการแก้ไขปัญหาการบริหารจัดการน้ําทั้งระบบ เพื่อการแก้ไขปัญหาในระยะยาวอย่างยั่งยืน รวมทั้งประสานหน่วยงานที่เกี่ยวข้องในการแก้ไขปัญหา การฟื้นฟูเยียวยาแบบบูรณาการ โดยรัฐบาลพร้อมให้การสนับสนุนอย่างเต็มที่ และสําหรับช่วงฤดูแล้ง มอบหมายกรมฝนหลวงและการบินเกษตร เตรียมจัดตั้งศูนย์ปฏิบัติการฝนหลวงฯ ณ สนามบินร้อยเอ็ด เพื่อแก้ไขปัญหาภัยแล้งในจังหวัดและพื้นที่ใกล้เคียงต่อไป
รัฐบาลไทย-ข่าวทำเนียบรัฐบาล-รฟม. เร่งปรับปรุงสภาพพื้นผิวจราจรบนถนนลาดพร้าว - ศรีนครินทร์ - เทพารักษ์ แนวสายทางรถไฟฟ้ามหานคร สายสีเหลือง เตรียมส่งมอบพื้นที่คืน กทม. และจังหวัดสมุทรปราการ
วันพฤหัสบดีที่ 2 พฤศจิกายน 2566
รฟม. เร่งปรับปรุงสภาพพื้นผิวจราจรบนถนนลาดพร้าว - ศรีนครินทร์ - เทพารักษ์ แนวสายทางรถไฟฟ้ามหานคร สายสีเหลือง เตรียมส่งมอบพื้นที่คืน กทม. และจังหวัดสมุทรปราการ
....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เปิดเผยว่า ภายหลังจากที่รถไฟฟ้ามหานคร สายสีเหลือง (MRT สายสีเหลือง) ได้เปิดให้บริการเต็มรูปแบบเชิงพาณิชย์แก่ประชาชน ตั้งแต่วันที่ 3 กรกฎาคม 2566 เป็นต้นมา นั้น รฟม. ได้เร่งรัดให้บริษัท อีสเทิร์น บางกอกโมโนเรล จํากัด มหาชน (EBM) ผู้รับสัมปทาน ดําเนินงานปรับปรุงสภาพพื้นผิวจราจร (ถาวร) และตีเส้นจราจร เพื่อเตรียมส่งมอบพื้นที่คืนให้แก่กรุงเทพมหานคร (กทม.) และจังหวัดสมุทรปราการ โดยจะทยอยส่งมอบพื้นที่ที่แล้วเสร็จสมบูรณ์เป็นช่วงๆ เพื่อให้สามารถอํานวยความสะดวกและปลอดภัยให้แก่ประชาชนผู้ใช้รถใช้ถนนได้โดยเร็วที่สุด
อย่างไรก็ตาม รฟม. ขอเรียนให้ทราบว่า เนื่องจากพื้นที่ในแนวสายทางของโครงการรถไฟฟ้าสายสีเหลืองฯ มีระยะทางยาวถึง 30.4 กิโลเมตร และในปัจจุบัน พื้นที่บางส่วนในแนวสายทางยังมีการดําเนินงานของหน่วยงานสาธารณูปโภคอื่นคงค้างอยู่ ได้แก่ งานก่อสร้างบ่อพักและท่อร้อยสายไฟฟ้าใต้ดิน ของ การไฟฟ้านครหลวง (กฟน.) และงานก่อสร้างวางท่อประปา ของ การประปานครหลวง (กปน.) ซึ่ง รฟม. ได้ประสานหน่วยงานทั้งสองเพื่อเร่งรัดติดตามแผนการดําเนินงานดังกล่าว เพื่อให้สามารถคืนผิวจราจรส่วนที่เหลือ มาอย่างต่อเนื่อง
ทั้งนี้ รฟม. ขอขอบคุณประชาชนที่อยู่อาศัยหรือสัญจรผ่านแนวสายทางโครงการรถไฟฟ้าสายสีเหลืองฯ ที่อดทนและให้การสนับสนุนการดําเนินงานก่อสร้างโครงการเป็นอย่างดีมาตลอดระยะก่อสร้าง จนกระทั่งรถไฟฟ้า MRT สายสีเหลือง สามารถเปิดให้บริการได้เป็นผลสําเร็จ และเป็นการต่อขยายโครงข่ายระบบรถไฟฟ้าขนส่งมวลชน เพื่อยกระดับคุณภาพชีวิตและการเดินทางของประชาชนในกรุงเทพมหานครและปริมณฑลให้มีประสิทธิภาพดียิ่งขึ้นได้ ในอีกด้านหนึ่ง รฟม. ยังคํานึงถึงความเดือดร้อนของผู้ใช้รถใช้ถนนและมีความตั้งใจจริงที่จะเร่งรัด ผลักดันความร่วมมือระหว่างหน่วยงานภาครัฐด้วยกัน ให้สามารถคืนความสะดวกและปลอดภัยในการสัญจรทางถนนสาธารณะให้แก่ประชาชนได้โดยเร็ว สามารถติดตามรายละเอียดและข้อมูลข่าวสาร รฟม. ได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044 “รฟม. ร่วมยก ระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-ดีอี ร่วมสัมมนา Japan – ASEAN Open RAN Symposium
วันพฤหัสบดีที่ 2 พฤศจิกายน 2566
ดีอี ร่วมสัมมนา Japan – ASEAN Open RAN Symposium
ดีอี ร่วมสัมมนา Japan – ASEAN Open RAN Symposium
เมื่อวันที่ 1-2 พฤศจิกายน 2566 นายณัฐพล ณัฐสมบูรณ์ รองปลัดกระทรวงดิจิทัลเพื่อเศรษฐกิจและสังคม ในฐานะหัวหน้าคณะผู้แทนไทย พร้อมด้วยผู้แทนจากสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เข้าร่วมสัมมนา Japan – ASEAN Open RAN Symposium ซึ่งจัดขึ้นเนื่องในวาระครบรอบ 50 ปี ความสัมพันธ์และความร่วมมือระหว่างภูมิภาคอาเซียน – ญี่ปุ่น โดยมีผู้แทนจากประเทศสมาชิกอาเซียนรวมไปถึงภาคเอกชนของประเทศญี่ปุ่นเข้าร่วมประชุมหารือเพื่อแลกเปลี่ยนประสบการณ์ องค์ความรู้ และแนวทางความร่วมมือสําหรับการผลักดันประเด็น 5G/Open RAN จัดโดยกระทรวงกิจการภายในและการสื่อสาร (Ministry of Internal Affairs and Communications: MIC) ของประเทศญี่ปุ่น ณ โรงแรมนิว โอตานิ โตเกียว กรุงโตเกียว ประเทศญี่ปุ่น
__________________________
รัฐบาลไทย-ข่าวทำเนียบรัฐบาล-‘รัดเกล้า’ เผย รัฐบาล โดย ก.เกษตรเอาจริง “ชัยนาทโมเดล” ติดตามทำธนาคารน้ำใต้ดิน กว่า 800 แห่ง และ ศึกษาเทคโนโลยีเพื่อช่วยหนุนเกษตรกรปลูกหญ้าอาหารสัตว์เป็นอาชีพเสริมเพิ่มรายได้
วันพฤหัสบดีที่ 2 พฤศจิกายน 2566
02/11/2566
‘รัดเกล้า’ เผย รัฐบาล โดย ก.เกษตรเอาจริง “ชัยนาทโมเดล” ติดตามทําธนาคารน้ําใต้ดิน กว่า 800 แห่ง และ ศึกษาเทคโนโลยีเพื่อช่วยหนุนเกษตรกรปลูกหญ้าอาหารสัตว์เป็นอาชีพเสริมเพิ่มรายได้
‘รัดเกล้า’ เผย รัฐบาล โดย ก.เกษตรเอาจริง “ชัยนาทโมเดล” ติดตามทําธนาคารน้ําใต้ดิน กว่า 800 แห่ง และ ศึกษาเทคโนโลยีเพื่อช่วยหนุนเกษตรกรปลูกหญ้าอาหารสัตว์เป็นอาชีพเสริมเพิ่มรายได้
วันนี้ 2 พฤศจิกายน 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่ารัฐบาล โดยนายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ ลงพื้นที่ติดตามความก้าวหน้าโครงการธนาคารน้ําใต้ดิน และดูการใช้เครื่องมือเทคโนโลยีสําหรับการทําหญ้าเลี้ยงสัตว์ และโครงการธนาคารน้ําใต้ดิน ณ จ.ชัยนาท เพื่อสนองเป้าหมายที่กระทรวงเกษตรและสหกรณ์ มุ่งมั่นที่จะสร้างรายได้ให้เกษตรกร ผ่านหลักการ “ตลาดนํา นวัตกรรมเสริม เพิ่มรายได้” ซึ่งรวมถึงการทําธนาคารน้ําใต้ดินเพื่อเป็นการบริหารจัดการน้ําตามความต้องการน้ําในแต่ละพื้นที่ และ การส่งเสริมการทําอาชีพเสริมเพิ่มรายได้ เช่น การปลูกหญ้าอาหารสัตว์
.
จังหวัดชัยนาท ได้รับเลือกเป็นจังหวัดนําร่องที่ดําเนินการใน 6 ด้าน ดังนี้ 1. นวัตกรรมข้าวพันธุ์ดี เมล็ดข้าวพันธุ์ดี 2. ลดต้นทุน เพิ่มศักยภาพการผลิต ส่งเสริมการปลูกพืชแห่งโอกาส 3. บริหารจัดการทรัพยากรดินให้เหมาะสมกับพืช 4. ระบบตลาดนําการผลิต 5. ขยายสาขาและเพิ่มศักยภาพวิทยาลัยเกษตรและเทคโนโลยี และ 6. การบริหารจัดการน้ําด้วยธนาคารน้ํา
ในการประชุม ครม. เมื่อวันอังคารที่ 31 ตุลาคม ที่ผ่านมา นายกรัฐมนตรี เศรษฐา ทวีสิน ได้ย้ําถึงความเร่งด่วนและความสําคัญของการผลักดันโครงการธนาคารน้ําใต้ดิน เพื่อเป็นกรณีศึกษาถึงความเป็นไปได้ และประโยชน์ที่จะได้รับ องค์ความรู้ที่จะได้จาก “ชัยนาทโมเดล” นี้ จะเป็นประโยชน์เป็นอย่างยิ่งในการนําร่องไปสู่การปฏิบัติให้เกิดผลแท้จริงในจังหวัดอื่นๆ อีกทั้งจะยังเป็นการช่วยแก้ปัญหาเรื่องน้ําได้อย่างยั่งยืน สอดคล้องกับการขับเคลื่อนนโยบายรัฐบาล “ไม่ท่วมไม่แล้ง” อีกด้วย
.
“ธนาคารน้ําใต้ดิน” เป็นการสร้างแหล่งกักเก็บน้ําไว้เพื่อนํากลับมาใช้ใหม่ เป็นนวัตกรรมหนึ่งที่ออกแบบมาช่วยรับมือกับปัญหาน้ําท่วมและน้ําแล้งซ้ําซากให้หลายประเทศทั่วโลก สําหรับจังหวัดชัยนาทนั้น จะมีการดําเนินโครงการธนาคารน้ําใต้ดินรวมทั้งสิ้น 834 แห่ง
.
“การทําธนาคารน้ําใต้ดิน เพื่อที่จะนําน้ําใต้ดินมาใช้ในฤดูแล้ง ให้มีการกักเก็บน้ําใต้ดินให้มากที่สุด ไม่ว่าจะเป็นน้ําผิวดิน น้ําใต้ดิน การทําธนาคารน้ําใต้ดินมีข้อดี คือ แก้ปัญหาน้ําท่วมขัง แก้ปัญหาพื้นที่ประสบภัยแล้ง การเพิ่มระดับน้ําใต้ดิน การเพิ่มความชุ่มชื้นให้ผิวดิน ทําให้ต้นไม้โดยรอบเติบโตงอกงาม ลดปริมาณน้ําเสีย ทั้งระดับครัวเรือนและชุมชน ช่วยรักษาสิ่งแวดล้อม ธนาคารน้ําใต้ดินจะทําหน้าที่เป็นเครื่องมือสําคัญ สําหรับการจัดการทรัพยากรน้ํา เพราะเป็นแหล่งกักเก็บน้ําที่ช่วยให้ประชากรในสังคมปรับตัวให้อยู่รอดจากภัยแล้ง” นายอนุชากล่าว
รัฐบาลไทย-ข่าวทำเนียบรัฐบาล-นายกฯ แจงยังไม่มีการแต่งตั้งเลขาธิการ สมช. ยืนยันไม่มีปัญหาเรื่องใด บรรยากาศเต็มไปด้วยความสุข
วันพฤหัสบดีที่ 2 พฤศจิกายน 2566
02/11/2566
นายกฯ แจงยังไม่มีการแต่งตั้งเลขาธิการ สมช. ยืนยันไม่มีปัญหาเรื่องใด บรรยากาศเต็มไปด้วยความสุข
นายกฯ แจงยังไม่มีการแต่งตั้งเลขาธิการ สมช. ยืนยันไม่มีปัญหาเรื่องใด บรรยากาศเต็มไปด้วยความสุข
วันนี้ (2 พฤศจิกายน 2566) เวลา 09.30 น. ณ บริเวณหน้าตึกสํานักงานสภาความมั่นคงแห่งชาติ ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังเป็นประธานการประชุมสภาความมั่นคงแห่งชาติว่า วันนี้ที่ประชุมได้มีการหารือถึงเรื่องการแต่งตั้งเลขาธิการสภาความมั่นคงแห่งชาติ แต่ยังไม่มีการแต่งตั้ง ยังรอในเรื่องของข้อกฎหมายประมาณ 10 วัน โดยยืนยันว่าไม่ได้มีปัญหาอะไร ซึ่งทางสภาความมั่นคงแห่งชาติได้ปฏิบัติงานอย่างเต็มสมรรถภาพ ไม่มีตกหล่น โดยรักษาการเลขาธิการสภาความมั่นคงแห่งชาติไม่ติดขัดในเรื่องใด ซึ่งบรรยากาศการประชุมวันนี้เต็มไปด้วยความสุข
ทั้งนี้ภายหลังเสร็จสิ้นการประชุมฯ และให้สัมภาษณ์สื่อมวลชน นายกรัฐมนตรีได้เดินกลับไปยังตึกไทยคู่ฟ้า โดยระหว่างทางยังได้แวะทักทายพ่อค้าแม่ค้าร้านค้าต่าง ๆ ที่จําหน่ายอาหารบริเวณโรงอาหารสํานักเลขาธิการคณะรัฐมนตรีอย่างเป็นกันเอง โดยสอบถามถึงการค้าขายและต้นทุนวัตถุดิบต่าง ๆ สําหรับใช้ในการประกอบอาหารด้วยความสนใจและห่วงใยว่าเป็นอย่างไร เช่น ราคาน้ํามัน ไข่ไก่ น้ําตาล เป็นต้น ซึ่งพ่อค้าแม่ค้าได้บอกว่าค่าครองชีพยังสูงอยู่โดยเฉพาะราคาต้นทุนวัตถุดิบต่าง ๆ สําหรับประกอบอาหาร พร้อมกันนี้ได้แวะร้าน 60+ Plus Bakery and Chocolate Café สาขาทําเนียบรัฐบาล โดยนายกรัฐมนตรีสนับสนุนกาแฟอเมริกาโน่และขนมเค้ก เพื่อหนุนสร้างอาชีพให้แก่ผู้พิการอีกด้วย
รัฐบาลไทย-ข่าวทำเนียบรัฐบาล-มีผลแล้ว! ประกาศให้ "น้ำตาลทราย" เป็นสินค้าควบคุม บังคับใช้ 1 ปี
วันพฤหัสบดีที่ 2 พฤศจิกายน 2566
มีผลแล้ว! ประกาศให้ "น้ําตาลทราย" เป็นสินค้าควบคุม บังคับใช้ 1 ปี
.....
ที่ประชุมครม. (31 ต.ค. 66) เห็นชอบให้เพิ่ม "น้ําตาลทราย" เป็นสินค้าควบคุม ปี 2566 เพิ่มเติมอีก 1 รายการ และมอบหมายให้กระทรวงอุตสาหกรรม กําหนดมาตรการช่วยเหลือเกษตรกรชาวไร่อ้อยให้ได้รับผลตอบแทนอย่างเหมาะสมและเป็นธรรม สอดคล้องกับต้นทุนการผลิตอ้อยในแต่ละช่วงเวลา โดยไม่ส่งผลกระทบต่อผู้บริโภค
.
ล่าสุด เว็บไซต์ราชกิจจานุเบกษา เผยแพร่ประกาศคณะกรรมการกลางว่าด้วยราคาสินค้าและบริการ เรื่องกําหนดสินค้าควบคุมเพิ่มเติม โดยกําหนดให้น้ําตาลทรายเป็นสินค้าควบคุม เพื่อป้องกันการกําหนดราคาซื้อ – ขาย หรือเงื่อนไขและวิธีการปฏิบัติทางการค้าที่ไม่เป็นธรรม และกํากับดูแลสินค้าน้ําตาลทรายให้มีราคาที่เป็นธรรมและปริมาณที่เพียงพอ
.
ทําให้ราคาจําหน่ายน้ําตาลทรายจะยังคงจําหน่ายในราคาเดิม ไม่มีการปรับขึ้นแต่อย่างใด โดยให้มีผลใช้บังคับเป็นเวลา 1 ปี นับตั้งแต่วันประกาศในราชกิจจานุเบกษา เริ่ม 31 ต.ค. 66 เป็นต้นไป
.
อ่านข่าวมติ ครม. คลิกhttps://www.thaigov.go.th/news/contents/details/74024
ประกาศราชกิจจานุเบกษา ฉบับเต็ม คลิกhttps://ratchakitcha.soc.go.th/documents/11360.pdf
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​“พวงเพ็ชร” ชี้ สพร.มีบทบาทสำคัญในการเคลื่อนนโยบาย รบ.ดิจัทัล จี้ เร่งประชาสัมพันธ์ “ทางรัฐ” ซุปเปอร์แอป One Stop Service ของไทย ที่รวมบริการภาครัฐครบในแอปฯเดียว
วันพฤหัสบดีที่ 2 พฤศจิกายน 2566
02/11/2566
​“พวงเพ็ชร” ชี้ สพร.มีบทบาทสําคัญในการเคลื่อนนโยบาย รบ.ดิจัทัล จี้ เร่งประชาสัมพันธ์ “ทางรัฐ” ซุปเปอร์แอป One Stop Service ของไทย ที่รวมบริการภาครัฐครบในแอปฯเดียว
​“พวงเพ็ชร” ชี้ สพร.มีบทบาทสําคัญในการเคลื่อนนโยบาย รบ.ดิจัทัล จี้ เร่งประชาสัมพันธ์ “ทางรัฐ” ซุปเปอร์แอป One Stop Service ของไทย ที่รวมบริการภาครัฐครบในแอปฯเดียว
วันนี้ (2 พ.ย.66) เวลา 10.00 น. นางพวงเพ็ชร ชุนละเอียด รัฐมนตรีประจําสํานักนายกรัฐมนตรี พร้อมด้วยด้วย นายวราวุธ ยันต์เจริญ ผู้ช่วยรัฐมนตรีประจําสํานักนายกรัฐมนตรี นายกฤช เอื้อวงศ์ ที่ปรึกษารัฐมนตรีประจําสํานักนายกรัฐมนตรี นางสุภาภรณ์ คงวุฒิปัญญา เลขานุการรัฐมนตรีประจําสํานักนายกรัฐมนตรี และคณะที่ปรึกษา ติดตามการดําเนินงานและมอบนโยบายแก่คณะผู้บริหารและเจ้าหน้าที่ สํานักงานพัฒนารัฐบาลดิจิทัล (องค์การมหาชน) หรือ สพร. โดยมี ดร.สุพจน์ เธียรวุฒิ ผู้อํานวยการสํานักงานพัฒนารัฐบาลดิจิทัล และคณะผู้บริหาร ให้การต้อนรับ
ที่ประชุมได้รายงานผลการดําเนินงานที่สําคัญของ สพร. ซึ่งเป็นหน่วยงานหลักที่ตอบสนองต่อนโยบายรัฐบาลดิจิทัล ตามแผนพัฒนารัฐบาลดิจิทัลของประเทศไทย พ.ศ. 2566 - 2570 โดยคํานึงถึงประโยชน์ของประชาชน ด้วยบทบาท “Smart Connector” เชื่อมต่อภาครัฐทุกภาคส่วนกับประชาชน ทําให้คนไทยได้ใช้ชีวิตง่ายขึ้น โดยตัวอย่างผลงานเด่นของ สพร. ที่ผ่านมา อาทิ การสร้างแอปพลิเคชัน “ทางรัฐ” ซึ่งเป็นระบบพอร์ทัลกลางเพื่อประชาชน (Citizen Portal) ที่รวบรวมบริการภาครัฐ ที่เป็นประโยชน์และอํานวยความสะดวกประชาชน ปัจจุบันมีบริการของหน่วยงานภาครัฐในแอปฯมากกว่า 112 บริการ มีปริมาณประชาชนใช้ประโยชน์จากแอปฯ กว่า 4 ล้านครั้ง นอกจากนี้ สพร. ยังมีศูนย์กลางบริการภาครัฐเพื่อภาคธุรกิจ (Business Portal) และสร้างระบบกลางด้านกฎหมาย (Law Portal) รวมถึงจัดฝึกอบรมพัฒนาบุคลากรภาครัฐด้านดิจิทัล และยังสนับสนุนการดําเนินงานขององค์กรปกครองส่วนท้องถิ่น จัดทําระบบท้องถิ่นดิจิทัล สร้างบริการแบบเบ็ดเสร็จ (One Stop Service : OSS) เพื่ออํานวยความสะดวกประชาชน บริการได้รวดเร็ว แก้ปัญหาให้ประชาชนได้ทันที โดยปัจจุบันมี อปท. เข้าร่วมทั่วประเทศ 101 องค์กร
นางพวงเพ็ชร กล่าวว่า สพร. เป็นหน่วยงานสําคัญในการขับเคลื่อนประเทศสู่การเป็นรัฐบาลดิจิทัล ซึ่งถือว่ามีบทบาทสําคัญ แต่ไม่ค่อยมีใครทราบและเข้าใจการทํางานของ สพร. เท่าที่ควร ตนจึงให้แนวทางในการประชาสัมพันธ์ เพื่อให้ประชาชนเข้าใจ และรับรู้มากยิ่งขึ้น เนื่องจากมีหลายโครงการที่เป็นประโยชน์ต่อประชาชนอย่างมาก เช่น การทําแอปพลิเคชัน “ทางรัฐ” ที่รวบรวมบริการของภาครัฐในแอปเดียว เป็น One Stop Service (OSS) ที่ช่วยอํานวยความสะดวก บริการประชาชนได้อย่างรวดเร็ว ลดขั้นตอน ลดการใช้กระดาษ ตอบรับสังคม Paper less รวมถึงทําให้การทํางานโปร่งใส ตรวจสอบได้ และลดการเกิดปัญหาคอรัปชันด้วย ทั้งนี้ ตนมองว่าแอปฯ นี้จะเป็น Super App สําคัญของคนไทย ที่จะรวบรวมบริการภาครัฐ จบ ครบ ในแอปฯเดียว
รัฐบาลไทย-ข่าวทำเนียบรัฐบาล-“สมศักดิ์” หารือ “ธนาคารโลก” รับมือบริหารจัดการน้ำ ขอช่วยศึกษา การแก้ปัญหาตั้งแต่ต้นน้ำ หวังแก้ปัญหาแบบถาวร หลังมีข้อมูลว่า แก้ต้นน้ำได้ผลมากสุด ช่วยทั้งน้ำท่วม-แล้ง
วันพฤหัสบดีที่ 2 พฤศจิกายน 2566
02/11/2566
“สมศักดิ์” หารือ “ธนาคารโลก” รับมือบริหารจัดการน้ํา ขอช่วยศึกษา การแก้ปัญหาตั้งแต่ต้นน้ํา หวังแก้ปัญหาแบบถาวร หลังมีข้อมูลว่า แก้ต้นน้ําได้ผลมากสุด ช่วยทั้งน้ําท่วม-แล้ง
“สมศักดิ์” หารือ “ธนาคารโลก” รับมือบริหารจัดการน้ํา ขอช่วยศึกษา การแก้ปัญหาตั้งแต่ต้นน้ํา หวังแก้ปัญหาแบบถาวร หลังมีข้อมูลว่า แก้ต้นน้ําได้ผลมากสุด ช่วยทั้งน้ําท่วม-แล้ง พร้อมขอช่วยสนับสนุนข้อมูล แก้ปมน้ําทะเลกัดเซาะชายฝั่ง
วันที่ 2 พฤศจิกายน 2566 นายสมศักดิ์ เทพสุทิน รองนายกรัฐมนตรี เปิดเผยว่า ตนได้มีโอกาสหารือกับ นายสาโรจ คุมาร์ จาร์ ผู้อํานวยการใหญ่ด้านภารกิจทรัพยากรน้ํา ธนาคารโลก และนายฟาบริซิโอ ซาโคเน ผู้จัดการธนาคารโลก ประจําประเทศไทย ในเรื่องความร่วมมือด้านการบริหารจัดการทรัพยากรน้ํา โดยทางธนาคารโลก มีความยินดีที่จะเข้ามาช่วยประเทศไทย เพื่อแก้ปัญหาเรื่องน้ํา เพราะประเด็นความมั่นคงด้านทรัพยากรน้ํา เขามองว่า เป็นสิ่งที่สําคัญมาก จึงพร้อมเข้ามาทํางานร่วมกัน และสนับสนุนองค์ความรู้จากการศึกษาและแก้ปัญหาเรื่องน้ํามาทั่วโลกแล้ว
“เป็นสิ่งที่ดี ที่ธนาคารโลก จะเข้ามาช่วยบริหารจัดการน้ํา โดยผมได้เสนอให้ช่วยศึกษาการแก้ปัญหาตั้งแต่ต้นน้ําว่า จะทําอย่างไรได้บ้าง เพื่อช่วยลดผลกระทบเวลามีฝนตกหนักและน้ําเข้าท่วมบ้านเรือนประชาชนเสียหาย รวมถึงเวลาหน้าแล้ง ก็ไม่มีน้ําเพียงพอต่อการทําเกษตร ซึ่งผมอยากให้ธนาคารโลก ช่วยศึกษาอย่างละเอียด พร้อมแนะนําว่า ควรทําโครงการอย่างไร เพราะต้องยอมรับว่า เมื่อเกิดเหตุน้ําท่วมใหญ่แต่ละครั้ง ได้สร้างความเสียหายจํานวนมาก อย่างผลการศึกษาน้ําท่วม ปี 2554 มีความเสียหายกว่า 1.4 ล้านล้านบาท โดยถ้าธนาคารโลก เข้ามาช่วยศึกษา จะเป็นผลดีกับประเทศไทยมาก เนื่องจากมีข้อมูลสถิติในการแก้ปัญหาของหลายประเทศมาแล้ว ก็จะทําให้การศึกษาวิเคราะห์มีความแม่นยํา และแก้ปัญหาได้ตรงจุดอย่างแน่นอน” รองนายกรัฐมนตรี กล่าว
นายสมศักดิ์ กล่าวอีกว่า ในเรื่องการแก้ปัญหาตั้งแต่ต้นน้ํา ทางธนาคารโลก ได้ยืนยันว่า เป็นการแก้ปัญหาที่ได้ผลมากที่สุด เพราะจะช่วยตั้งแต่เรื่องน้ําท่วม และการเก็บน้ําไว้ใช้หน้าแล้งได้ ซึ่งจะเป็นการแก้ปัญหาแบบถาวร จึงจะช่วยศึกษาเรื่องนี้อย่างเร่งด่วน รวมถึงจะช่วยสนับสนุนข้อมูลเรื่องน้ําทะเลกัดเซาะชายฝั่ง เพราะมีหลายพื้นที่ได้รับผลกระทบในเรื่องนี้ เช่น บางขุนเทียน ที่พบชายฝั่งถูกกัดเซาะเข้ามากว่า 1 กิโลเมตร จึงพร้อมที่จะนําผลการศึกษาของต่างประเทศมาช่วยแก้ปัญหา โดยตน ยังได้ขอบคุณธนาคารโลก ที่ได้ให้การสนับสนุนประเทศไทย มาโดยตลอด ซึ่งมีบทบาทสําคัญกับเราเป็นอย่างมาก เพราะได้ช่วยพัฒนาในหลายด้าน ทั้ง บริหารจัดการน้ํา และการก่อสร้างถนน โดยถือว่า เป็นความร่วมมือที่เกิดประโยชน์กับประชาชนอย่างแท้จริง
รัฐบาลไทย-ข่าวทำเนียบรัฐบาล-“สุรพงษ์” เปิดงาน The Roads and Traffic Expo Thailand 2023 ชูยกระดับเพิ่มประสิทธิภาพระบบคมนาคมขนส่ง โดยนำนวัตกรรมเทคโนโลยีสมัยใหม่มาประยุกต์ใช้ ประชาชนสามารถเข้าถึงอย่างเสมอภาค
วันพุธที่ 1 พฤศจิกายน 2566
“สุรพงษ์” เปิดงาน The Roads and Traffic Expo Thailand 2023 ชูยกระดับเพิ่มประสิทธิภาพระบบคมนาคมขนส่ง โดยนํานวัตกรรมเทคโนโลยีสมัยใหม่มาประยุกต์ใช้ ประชาชนสามารถเข้าถึงอย่างเสมอภาค
....
นายสุรพงษ์ ปิยะโชติ รัฐมนตรีช่วยว่าการกระทรวงคมนาคม เป็นประธานเปิดงาน “The Roads and Traffic Expo Thailand 2023” พร้อมด้วย นางสาวณภัทรา กมลรักษา ผู้ช่วยเลขานุการรัฐมนตรีว่าการกระทรวงคมนาคม นายมนตรี เดชาสกุลสม ผู้ตรวจราชการกรระทรวงคมนาคม รักษาราชการแทนรองปลัดกระทรวงคมนาคม โดยมี Mr. Paul Clark กรรมการผู้จัดการประจําภาคพื้นเอเชีย บริษัท เทอราพิน พีทีอี จํากัด ให้การต้อนรับ ในวันที่ 1 พฤศจิกายน 2566 ณ ศูนย์นิทรรศการและการประชุมไบเทค กรุงเทพฯ
นายสุรพงษ์ ปิยะโชติ กล่าวว่า การพัฒนาโครงสร้างพื้นฐานด้านคมนาคมขนส่งของประเทศไทยกระทรวงคมนาคมได้กําหนดยุทธศาสตร์การพัฒนาระบบคมนาคมขนส่งของไทย ระยะ 20 ปี (พ.ศ. 2561 - 2580) เพื่อพัฒนาโครงสร้างพื้นฐานด้านคมนาคมขนส่งของประเทศ โดยมุ่งพัฒนาระบบคมนาคมให้เป็นมิตรต่อสิ่งแวดล้อม มีประสิทธิภาพ เป็นระบบการขนส่งที่เข้าถึงได้อย่างเสมอภาคและเท่าเทียม รวมทั้งผสานการใช้นวัตกรรมและเทคโนโลยีและให้การลงทุนด้านโครงสร้างพื้นฐานครอบคลุมการคมนาคมในทุกมิติ ทั้งทางถนน ทางราง ทางน้ํา และทางอากาศ สําหรับการขนส่งทางถนน เป็นรูปแบบการขนส่งที่รองรับการขนส่งสินค้าจากผู้ส่งที่จุดต้นทางไปยังผู้รับที่จุดปลายทางอย่างมีประสิทธิภาพ ในลักษณะ Door-to-Door ทําให้การขนส่งทางถนนในประเทศไทยมีความสําคัญอย่างยิ่งสําหรับประชาชนและระบบห่วงโซ่อุปทาน ซึ่งที่ผ่านมาจะเห็นได้ว่าประเทศไทยโดยเฉพาะเมืองใหญ่ประสบปัญหาความต้องการการเดินทางที่สูงขึ้น การจราจรเริ่มติดขัด กระทรวงฯ จึงได้ดําเนินการพัฒนาทางพิเศษและมอเตอร์เวย์ เพื่อลดปัญหาจราจรและรองรับปริมาณการจราจรที่เพิ่มขึ้น พร้อมทั้งพัฒนาระบบการจัดการจราจรด้วยเทคโนโลยีที่ทันสมัย เช่น การใช้ระบบ M-Flow ซึ่งเป็นระบบจัดเก็บค่าผ่านทางอัตโนมัติแบบไม่มีไม้กั้น เพื่อแก้ปัญหาการจราจรติดขัดบริเวณด่านเก็บเงิน รวมถึงการนําเทคโนโลยี AI ซึ่งใช้ข้อมูลจาก CCTV และ GPS มาประมวลผล เพื่อประเมินสภาพการจราจรแบบนาทีต่อนาที ทําให้หน่วยงานที่เกี่ยวข้องสามารถระบุวิธีการบริหารจัดการด้านจราจรได้อย่างมีประสิทธิภาพ นอกจากนี้ เพื่อส่งเสริมการขนส่งต่อเนื่องหลายรูปแบบ กระทรวงฯ ได้ศึกษาโครงการ MR-MAP ซึ่งบูรณาการการพัฒนาโครงข่ายทางหลวงพิเศษระหว่างเมือง และการพัฒนาระบบรางในแนวเส้นทางใหม่ มีวัตถุประสงค์เพื่อเชื่อมโยงภูมิภาคต่าง ๆ ของประเทศ และเชื่อมโยงประเทศไทยกับประเทศในภูมิภาคอาเซียนอีกด้วย
สําหรับการจัดงานฯ ในครั้งนี้ ถือเป็นโอกาสอันดีในการแลกเปลี่ยนข้อมูลและเทคโนโลยีที่ทันสมัยเกี่ยวกับการบริหารจัดการการเดินทางทางถนนและการจราจร เพื่อร่วมกันพัฒนาระบบการขนส่งให้มีประสิทธิภาพ ปลอดภัย และยั่งยืนต่อไป
รัฐบาลไทย-ข่าวทำเนียบรัฐบาล-ปลัดดีอี เปิดสัมมนาโครงการการศึกษาจัดทำข้อเสนอแนะทิศทางการพัฒนาและการใช้ประโยชน์ด้านการสื่อสารโทรคมนาคมของประเทศ
วันพฤหัสบดีที่ 2 พฤศจิกายน 2566
ปลัดดีอี เปิดสัมมนาโครงการการศึกษาจัดทําข้อเสนอแนะทิศทางการพัฒนาและการใช้ประโยชน์ด้านการสื่อสารโทรคมนาคมของประเทศ
ปลัดดีอี เปิดสัมมนาโครงการการศึกษาจัดทําข้อเสนอแนะทิศทางการพัฒนาและการใช้ประโยชน์ด้านการสื่อสารโทรคมนาคมของประเทศ
วันนี้ (2 ตุลาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ปลัดดีอี) เป็นประธานกล่าวเปิดการสัมมนาเชิงอภิปรายเพื่อเผยแพร่ผลการศึกษาให้กับภาคส่วนที่เกี่ยวข้อง ภายใต้โครงการการศึกษา จัดทําข้อเสนอแนะทิศทางการพัฒนาและการใช้ประโยชน์ด้านการสื่อสารโทรคมนาคมของประเทศ ณ ห้องกมลทิพย์ 1 (ชั้น 2) โรงแรม เดอะ สุโกศล กรุงเทพฯ
___________________________
รัฐบาลไทย-ข่าวทำเนียบรัฐบาล-สรุปเงื่อนไข “จ่ายเงินเดือนขรก. แบ่งจ่าย 2 รอบ” เป็นแบบสมัครใจ เลือกเปลี่ยนได้ปีละ 1 ครั้ง
วันพฤหัสบดีที่ 2 พฤศจิกายน 2566
สรุปเงื่อนไข “จ่ายเงินเดือนขรก. แบ่งจ่าย 2 รอบ” เป็นแบบสมัครใจ เลือกเปลี่ยนได้ปีละ 1 ครั้ง
.....
ความคืบหน้าแผนจ่ายเงินเดือนข้าราชการเป็นเดือนละ 2 รอบ เพื่อให้มีสภาพคล่องทางการเงินมากขึ้น ล่าสุด กรมบัญชีกลาง ได้หารือหน่วยงานที่เกี่ยวข้องทั้งหมดแล้ว โดยกําหนดเงื่อนไขดังนี้
.
เป็นแบบสมัครใจ สามารถเลือกได้ว่าจะรับ 1 รอบต่อเดือน หรือ 2 รอบต่อเดือน ครอบคลุมส่วนราชการ 230 หน่วยงาน ที่อยู่ในระบบ e-Payroll ของกรมบัญชีกลาง ส่วนหน่วยงานอื่นที่ไม่อยู่ในระบบ e-Payroll ของ กรมบัญชีกลาง เช่น อปท. เทศบาล อบต. จะไม่เข้าเงื่อนไขนี้
.
>> ข้าราชการ เลือกรับเงินเดือน 2 รอบ ยื่นแบบที่ต้นสังกัดตั้งแต่ 1-15 ธ.ค. 66 และรับเงินเดือนรอบแรก 16 ม.ค. 67
>> ลูกจ้างประจํา เลือกรับเงินเดือน 2 รอบ ยื่นแบบในวันที่ 1-15 ก.พ. 67 โดยรับเงินเดือนรอบแรก 16 มี.ค. 67
.
ระบบการจ่ายเงินเดือน 2 รอบ รอบแรกจ่ายวันที่ 16 ของทุกเดือน ถ้าวันที่ 16 ตรงกับวันหยุดก็จะเลื่อนมาเป็นวันทําการ รอบ 2 วันทําการก่อน 3 วันสุดท้ายของเดือน
.
ผู้ต้องการรับเงินค่าเดือนแบบเดิม คือ 1 รอบ ไม่ต้องยื่นแบบใดๆ สําหรับผู้รับบํานาญ ยังคงรับเงินเดือนรอบเดียวเหมือนเดิม
>> เปลี่ยนรูปแบบการรับเงินได้ปีละ 1 ครั้ง ระหว่าง 1 - 15 ธ.ค. ของทุกปี จะมีผลในในเดือนมค. ของปีถัดไป
.
สําหรับข้าราชการบรรจุใหม่ สามารถเลือกได้ว่าจะรับเงินเดือน 1 หรือ 2 รอบ ส่วนการหักเงินเดือนสมทบกองทุนบําเหน็จบํานาญข้าราชการ กองทุนสํารองเลี้ยงชีพสําหรับลูกจ้างประจํา จะหักจ่าย 2 รอบ หรือครึ่งหนึ่งของเงินที่หักจากการจ่ายเงินเดือนรอบเดียว โดยกรมบัญชีกลางจะคํานวณให้หมด ส่วนหนี้ กยศ. หนี้ธนาคาร หนี้บุคคลที่ 3 หักจ่ายรอบเดียวเดือนละครั้ง
อ่านเพิ่มเติม คลิกhttps://www.thaigov.go.th/news/contents/details/74030
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ธ.ก.ส. ฉลองก้าวสู่ปีที่ 58 เปิดจำหน่ายสลากถุงทองวันแรก กระแสตอบรับพุ่ง ทำยอดรับฝากแล้วกว่า 1.1 หมื่นล้านบาท
วันพฤหัสบดีที่ 2 พฤศจิกายน 2566
02/11/2566
ธ.ก.ส. ฉลองก้าวสู่ปีที่ 58 เปิดจําหน่ายสลากถุงทองวันแรก กระแสตอบรับพุ่ง ทํายอดรับฝากแล้วกว่า 1.1 หมื่นล้านบาท
ธ.ก.ส. เปิดรับฝากสลาก ธ.ก.ส. ชุดถุงทอง หน่วยละ 2,000 บาท ผ่านแอปพลิเคชัน BAAC Mobile และ ธ.ก.ส. ทุกสาขา เนื่องในโอกาสฉลองก้าวสู่ปีที่ 58 เป็นวันแรก ได้รับกระแสตอบรับอย่างดีเยี่ยม โดยมียอดรับฝากแล้วกว่า 1.1 หมื่นล้านบาทภายใน 6 ช.ม.
ธ.ก.ส. เปิดรับฝากสลาก ธ.ก.ส. ชุดถุงทอง หน่วยละ 2,000 บาท ผ่านแอปพลิเคชัน BAAC Mobile และ ธ.ก.ส. ทุกสาขา เนื่องในโอกาสฉลองก้าวสู่ปีที่ 58 เป็นวันแรก ได้รับกระแสตอบรับอย่างดีเยี่ยม โดยมียอดรับฝากแล้วกว่า 1.1 หมื่นล้านบาทภายใน 6 ช.ม. โดยผู้ฝากสลากจะได้ลุ้นรางวัล Grand Prize 60 ล้านบาท และรางวัลอื่น ๆ รวมมูลค่ากว่า 77 ล้านบาทต่อเดือนถึง 24 ครั้ง ออกรางวัลครั้งแรก 16 พ.ย. นี้ และเมื่อฝากครบ 2 ปี ได้รับเงินต้นคืนพร้อมดอกเบี้ยทันที หน่วยละ 35 บาท โดยดอกเบี้ยและเงินรางวัลสําหรับบุคคลธรรมดาไม่เสียภาษี สําหรับผู้ที่สนใจสามารถฝากสลาก ธ.ก.ส. ชุดถุงทอง ได้แล้วตั้งแต่บัดนี้เป็นต้นไปหรือจนกว่าวงเงินฝากจะเต็มจํานวน
นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากการที่ ธ.ก.ส. เปิดรับฝาก “สลาก ธ.ก.ส. ชุดถุงทอง” ในโอกาสครบรอบวันสถาปนาธนาคารก้าวสู่ปีที่ 58 โดยเปิดรับฝากในวันนี้เป็นวันแรก หน่วยละ 2,000 บาท จํานวน 50 ล้านหน่วย แบ่งเป็น 5 หมวด ได้แก่ GA, GB, GC, GD และ GE หมวดละ 10 ล้านหน่วย วงเงินรับฝาก 100,000 ล้านบาท ผ่านแอปพลิเคชัน BAAC Mobile และ เคาน์เตอร์ ธ.ก.ส. ทุกสาขา ซึ่งได้รับเสียงตอบรับเป็นอย่างดีจากเกษตรกรลูกค้าและประชาชนทั่วไป ทําให้มียอดรับฝากผ่านทางแอปพลิเคชัน BAAC Mobile แล้วจํานวน 2,650 ล้านบาท และยอดรับฝากผ่านทางเคาน์เตอร์ธนาคาร จํานวน 8,350 ล้านบาท
ธ.ก.ส. ขอขอบคุณลูกค้าและผู้มีอุปการคุณทุกท่าน ที่ให้ความไว้วางใจและสนับสนุนผลิตภัณฑ์เงินฝากของธนาคาร ซึ่งธนาคารจะนําเงินดังกล่าวไปสนับสนุนเกษตรกรในการลงทุนและการผลิตในภาคการเกษตร เพื่อสร้างความแข็งแกร่งให้ระบบเศรษฐกิจและความมั่นคงทางด้านอาหารให้กับประเทศต่อไป ซึ่งสลาก ธ.ก.ส. ชุดถุงทอง มีอายุการรับฝาก 2 ปี เมื่อฝากครบกําหนด จะได้รับเงินต้นคืน พร้อมดอกเบี้ยหน่วยละ 35 บาท คิดเป็นอัตราดอกเบี้ยร้อยละ 0.875 ต่อปี โดยรางวัลที่ 1 มีมูลค่าสูงถึง 60 ล้านบาท และยังมีสิทธิ์ลุ้นรางวัลอื่น ๆ ทุกเดือน คิดเป็นเงินรางวัลสูงสุด 77,650,000 บาทต่อเดือน รวมรางวัลต่องวดทั้งสิ้น 105,670 รางวัล จับรางวัล 24 ครั้ง ทุกวันที่ 16 ของเดือน ยกเว้นเดือนมกราคม ออกรางวัลในวันที่ 17 มกราคม โดยดอกเบี้ยและเงินรางวัลในการฝากสลากออมทรัพย์ได้รับการยกเว้นภาษีสําหรับบุคคลธรรมดาและสามารถนําไปใช้เป็นหลักประกันเงินกู้ของ ธ.ก.ส. ได้อีกด้วย
ทั้งนี้ สลาก ธ.ก.ส. ชุดถุงทอง ออกรางวัลครั้งแรกวันที่ 16 พฤศจิกายนนี้ สําหรับผู้ฝากสลากที่ทําการฝากภายในวันที่ 15 ของเดือน จะได้รับสิทธิ์ตรวจรางวัลในเดือนนั้น ๆ ซึ่งธนาคารจะโอนเงินรางวัลเข้าบัญชีเงินฝากออมทรัพย์ที่เป็นบัญชีคู่โอนของลูกค้าทันทีในวันถัดไปหลังจากวันออกรางวัลในแต่ละงวด สามารถตรวจผลการออกรางวัลได้ผ่านแอปพลิเคชัน BAAC Mobile และบริการ BAAC Connect การแจ้งเตือนผ่าน LINE Official : BAAC Family เมื่อมีเงินเข้า - ออกบัญชีเงินฝากและการถูกรางวัลสลาก รวมถึงกรณีสลากใกล้ครบอายุรับฝากอีกด้วย สอบถามรายละเอียดเพิ่มเติมเกี่ยวกับสลากออมทรัพย์ได้ที่ ธ.ก.ส. ทุกสาขาทั่วประเทศ หรือที่ Call Center 02 555 0555
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ เข้าร่วมการประชุมสภาแห่งสมาพันธ์สมาคมสัตวแพทย์แห่งเอเชีย ครั้งที่ 45 (The 45th FAVA Council Meeting)
วันพุธที่ 1 พฤศจิกายน 2566
รองปลัดเศรษฐเกียรติฯ เข้าร่วมการประชุมสภาแห่งสมาพันธ์สมาคมสัตวแพทย์แห่งเอเชีย ครั้งที่ 45 (The 45th FAVA Council Meeting)
รองปลัดเศรษฐเกียรติฯ เข้าร่วมการประชุมสภาแห่งสมาพันธ์สมาคมสัตวแพทย์แห่งเอเชีย ครั้งที่ 45 (The 45th FAVA Council Meeting)
เมื่อวันที่ 1 พฤศจิกายน 2566 นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ในฐานะนายกสัตวแพทยสมาคมแห่งประเทศไทย ในพระบรมราชูปถัมภ์ เข้าร่วมการประชุมสภาแห่งสมาพันธ์สมาคมสัตวแพทย์แห่งเอเชีย ครั้งที่ 45 (The 45th FAVA Council Meeting) ร่วมกับผู้แทนประเทศสมาชิกกว่า 20 ประเทศ โดยมี Dr. Isao Kurauchi ประธานกรรมการสมาพันธ์สมาคมสัตวแพทย์แห่งเอเชีย (FAVA) เป็นประธาน ณ เมืองกูจิง รัฐซาราวัก ประเทศมาเลเซีย
การประชุมดังกล่าวมีวัตถุประสงค์เพื่อร่วมหารือถึงผลการดําเนินงานที่ผ่านมาของสมาพันธ์สมาคมสัตวแพทย์แห่งเอเชีย (FAVA) รวมถึงการวางแผนจัดกิจกรรม/ความร่วมมือกับประเทศสมาชิกในอนาคต ตลอดจนการปรับปรุงคู่มือ FAVA Constitution and By-Laws ให้เป็นปัจจุบัน ทั้งนี้ นายเศรษฐเกียรติฯ ได้ร่วมกล่าวรายงานผลการดําเนินกิจกรรมที่ผ่านมาของสัตวแพทยสมาคมแห่งประเทศไทยฯ กับ FAVA ซึ่งประกอบด้วย 1) การเป็นเจ้าภาพร่วมจัดการสัมมนา “FAVA-FAO-TVMA Regional Seminar on Innovations in Good Farming Practices; A Key Success for the Prevention and Control Transboundary Animal Diseases and Antimicrobial Resistance” 2) การเข้าร่วมการประชุม 38th World Veterinary Association Congress และ 3) การเป็นเจ้าภาพร่วมจัดเสวนา “FAVA-FAO-TVMA, Lunch Symposium for veterinary students” และกล่าวถึงความท้าทายในการจัดการปัญหาการดื้อยาต้านจุลชีพ (Antimicrobial Resistance: AMR) ซึ่งเป็นปัญหาสําคัญสําหรับภาควิชาชีพสัตวแพทย์ ต้องอาศัยการบูรณาการความร่วมมือหลายภาคส่วนเพื่อแก้ไขปัญหาดังกล่าว นอกจากนี้ ที่ประชุมมีมติเห็นชอบให้ประเทศไทยเตรียมการเสนอตัวเข้าร่วมการคัดเลือกเป็นเจ้าภาพจัดการประชุม FAVA Council Meeting ครั้งที่ 47 ในปี 2568 โดยมีสมาคมสัตวแพทย์อินเดีย (Indian Veterinary Association: IVA) เป็นผู้เข้าร่วมการคัดเลือกดังกล่าวด้วย ซึ่ง FAVA secretariat จะเป็นผู้ประสานงานในเรื่องดังกล่าวต่อไป
รัฐบาลไทย-ข่าวทำเนียบรัฐบาล-นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ให้การต้อนรับ Mr. Robert F. Godec เอกอัครราชทูตสหรัฐอเมริกาประจำประเทศไทย ในโอกาสเข้าเยี่ยมคารวะ
วันพฤหัสบดีที่ 2 พฤศจิกายน 2566
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ให้การต้อนรับ Mr. Robert F. Godec เอกอัครราชทูตสหรัฐอเมริกาประจําประเทศไทย ในโอกาสเข้าเยี่ยมคารวะ
....
วันนี้ (2 พฤศจิกายน 2566) นายสุริยะ จึงรุ่งเรืองกิจ รัฐมนตรีว่าการกระทรวงคมนาคมให้การต้อนรับ Mr. Robert F. Godec เอกอัครราชทูตสหรัฐอเมริกาประจําประเทศไทย Mr. Kevin Toohers ผู้จัดการ U.S. Trade and Development Agency (USTDA) ประจําภูมิภาคอินโด - แปซิฟิก และคณะ ในโอกาสเข้าเยี่ยมคารวะ และหารือความคืบหน้าเกี่ยวกับความร่วมมือด้านการคมนาคมขนส่ง การลงทุนในภาคบริการขนส่งระหว่างกระทรวงคมนาคม และสหรัฐอเมริกา รวมถึงโครงการสะพานเศรษฐกิจเชื่อมฝั่งทะเลอ่าวไทย - อันดามัน (ชุมพร - ระนอง) หรือ โครงการแลนด์บริดจ์ โดยมี นายสรวุฒิ เนื่องจํานงค์ เลขานุการรัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม และนายปัญญา ชูพานิช ผู้อํานวยการสํานักงานนโยบายและแผนการขนส่งและจราจร ร่วมหารือ ณ ห้องประชุมกระทรวงคมนาคม
นายสุริยะ จึงรุ่งเรืองกิจ กล่าวว่า ในโอกาสนี้กระทรวงคมนาคมได้นําเสนอข้อมูลโครงการแลนด์บริดจ์ โดยประเทศไทยจะมีการประชาสัมพันธ์โครงการฯ (Road Show) ในช่วงการประชุมความร่วมมือทางเศรษฐกิจในเอเชีย - แปซิฟิก (APEC) ณ ประเทศสหรัฐอเมริกา ในเดือนพฤศจิกายน 2566 รวมทั้งหารือเรื่องการสนับสนุนจากรัฐบาลสหรัฐอเมริกาในการพัฒนารถไฟความเร็วสูง และขอความเห็นในการเชิญชวนภาคเอกชนจากสหรัฐอเมริกามาลงทุนในประเทศไทย ทั้งนี้ ฝ่ายสหรัฐอเมริกาได้แสดงความชื่นชมต่อโครงการแลนด์บริดจ์ และยินดีให้การสนับสนุนในทุกมิติ
รัฐบาลไทย-ข่าวทำเนียบรัฐบาล-บีโอไอกระชับความสัมพันธ์ทางเศรษฐกิจกับประเทศญี่ปุ่น
วันพุธที่ 1 พฤศจิกายน 2566
บีโอไอกระชับความสัมพันธ์ทางเศรษฐกิจกับประเทศญี่ปุ่น
บีโอไอกระชับความสัมพันธ์ทางเศรษฐกิจกับประเทศญี่ปุ่น
บีโอไอกระชับความสัมพันธ์ทางเศรษฐกิจกับประเทศญี่ปุ่น
นายวิรัตน์ ธัชศฤงคารสกุล รองเลขาธิการคณะกรรมการส่งเสริมการลงทุน สํานักงานคณะกรรรมการส่งเสริมการลงทุน (บีโอไอ) (ที่ 1 จากขวา) และนายคิชิโมโตะ ชูเฮ ผู้ว่าราชการจังหวัดวากายามะ ประเทศญี่ปุ่น (ที่ 3 จากขวา) ลงนามบันทึกความเข้าใจร่วมกัน (MOU) เพื่อส่งเสริมวิสาหกิจขนาดกลางและขนาดย่อม (SMEs) รวมไปถึงการแลกเปลี่ยนข้อมูลระหว่างนักลงทุนจากจังหวัดวากายามะ ประเทศญี่ปุ่น ณ สํานักงานคณะกรรมการส่งเสริมการลงทุน ถนนวิภาวดีรังสิต เมื่อเร็ว ๆ นี้
รัฐบาลไทย-ข่าวทำเนียบรัฐบาล-การเรียกกำลังพลสำรองของ สป. เข้ารับราชการทหารเพื่อตรวจสอบ ประจำปี 2566
วันพฤหัสบดีที่ 2 พฤศจิกายน 2566
การเรียกกําลังพลสํารองของ สป. เข้ารับราชการทหารเพื่อตรวจสอบ ประจําปี 2566
...
รัฐบาลไทย-ข่าวทำเนียบรัฐบาล-การฝึกการระดมสรรพกำลังเพื่อการทหาร ประจำปี 2566
วันพฤหัสบดีที่ 2 พฤศจิกายน 2566
การฝึกการระดมสรรพกําลังเพื่อการทหาร ประจําปี 2566
...
รัฐบาลไทย-ข่าวทำเนียบรัฐบาล-‘รมว.ธรรมนัส’ เร่งรัดออกประกาศกฎหมายลำดับรอง 9 ฉบับ ที่ได้ข้อยุติร่วมกับชาวประมง
วันพฤหัสบดีที่ 2 พฤศจิกายน 2566
‘รมว.ธรรมนัส’ เร่งรัดออกประกาศกฎหมายลําดับรอง 9 ฉบับ ที่ได้ข้อยุติร่วมกับชาวประมง
‘รมว.ธรรมนัส’ เร่งรัดออกประกาศกฎหมายลําดับรอง 9 ฉบับ ที่ได้ข้อยุติร่วมกับชาวประมง พร้อมเดินหน้าแก้ไขปัญหาประมงทะเล
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการแก้ไขปัญหาประมงทะเล ครั้งที่ 1/2566 โดยมี นายปลอดประสพ สุรัสวดี ที่ปรึกษารองนายกรัฐมนตรี (นายภูมิธรรม เวชยชัย) นายประยูร อินสกุล ปลัดกระทรวงเกษตรและสหกรณ์ นายอภัย สุทธิสังข์ รองปลัดกระทรวงเกษตรและสหกรณ์ ผู้แทนจากหน่วยงานต่าง ๆ ที่เกี่ยวข้อง อาทิ กระทรวงการต่างประเทศ กระทรวงมหาดไทย กรมเจ้าท่า ตลอดจนผู้แทนกลุ่มประมงพื้นบ้านและประมงพาณิชย์ เข้าร่วมประชุม โดยมีนายบัญชา สุขแก้ว รองอธิบดีกรมประมง เป็นกรรมการและเลขานุการ
ณ ห้องประชุม ไชยยงค์ ชูชาติ สํานักงานปฏิรูปที่ดินเพื่อเกษตรกรรม
ร้อยเอก ธรรมนัส กล่าวว่า ตามที่รัฐบาลมีนโยบายพลิกฟื้นอุตสาหกรรมประมงไทยให้กลับมาเป็นแหล่งรายได้ที่สําคัญของประเทศและประชาชนอีกครั้ง โดยมุ่งการปรับปรุงแก้ไขกฎหมายและการบังคับใช้กฎหมายให้เหมาะสมและการบริหารจัดการทรัพยากรประมงทะเลอย่างยั่งยืน ซึ่งเป็นนโยบายที่นายกรัฐมนตรีให้ความสําคัญเพื่อเร่งรัดแก้ไขปัญหาความเดือดร้อนของชาวประมง ทั้งชาวประมงพื้นบ้านและชาวประมงพาณิชย์ โดยเฉพาะกฎหมายและข้อบังคับต่าง ๆ ที่มีผลกระทบต่อชาวประมง ดังนั้น กระทรวงเกษตรและสหกรณ์ จึงได้มีคําสั่งกระทรวงเกษตรและสหกรณ์ เรื่อง แต่งตั้งคณะกรรมการแก้ไขปัญหาประมงทะเล ลงวันที่ 21 กันยายน 2566 โดยมีรัฐมนตรีว่าการกระทรวงเกษตรและสหกรณ์ เป็นประธานกรรมการ ปลัดกระทรวงเกษตรและสหกรณ์ เป็นรองประธานกรรมการ โดยมีเจตนารมณ์ในการกําหนดแนวทางแก้ไขปัญหาเพื่อฟื้นฟูการประมงทะเลเพื่อความยั่งยืน
ทั้งนี้ ที่ประชุมรับทราบความก้าวหน้าการดําเนินการตามที่มีกรณีข้อเรียกร้องของสมาคมการประมงแห่งประเทศไทย ที่เสนอต่อนายกรัฐมนตรีในคราวลงพื้นที่จังหวัดสมุทรสงคราม เมื่อวันที่ 1 กันยายน 2566 โดยมีประเด็นเสนอให้มีการปรับปรุงแก้ไขกฎหมายลําดับรอง ซึ่งขณะนี้ได้ข้อยุติแล้ว จํานวน 9 ฉบับ โดย รมว.เกษตรฯ ได้มอบหมายให้กรมประมงและหน่วยงานที่เกี่ยวข้องไปเร่งรัดดําเนินการออกประกาศตามขั้นตอนต่อไป
ที่สําคัญคือ ที่ประชุมยังได้เห็นชอบให้มีการแต่งตั้งคณะอนุกรรมการเพื่อพิจารณาข้อเสนอนโยบายการประมงทะเลและพัฒนาคุณภาพชีวิตชาวประมงพื้นบ้านไทย พ.ศ. 2566 ของสมาคมสมาพันธ์ชาวประมงพื้นบ้านแห่งประเทศไทย ประเด็นข้อเสนอของชาวประมงปลากะตักในจังหวัดพังงา โดยมุ่งมั่นที่จะพัฒนาอาชีพประมงและคุณภาพชีวิตของชาวประมงให้ได้อย่างเป็นรูปธรรม
นอกจากนี้ที่ประชุมได้รับทราบมาตรการกําจัดและควบคุมปลาหมอสีคางดําของกรมประมง ซึ่งปัจจุบันมีการแพร่ขยายพันธุ์อย่างรวดเร็วในแหล่งน้ําธรรมชาติ ส่งผลกระทบต่อระบบนิเวศวิทยาของแหล่งน้ํา แย่งอาหาร และแย่งที่อยู่อาศัยของสัตว์น้ําประจําถิ่น ตลอดจนการแย่งอาหารและกินลูกพันธุ์สัตว์น้ําในบ่อเพาะเลี้ยงสัตว์น้ําของเกษตรกร โดยมาตรการดังกล่าว ประกอบด้วย การกําจัดปลาหมอสีคางดําในแหล่งน้ําธรรมชาติ โดยการจับ การปล่อยปลาผู้ล่า เช่น ปลากะพงขาว การส่งเสริมการเลี้ยงปลาผู้ล่า คือปลากะพงขาว ปลากะพงทอง หรือปลาเก๋า ร่วมกับปลาเศรษฐกิจชนิดอื่น รวมถึงการส่งเสริมให้นําปลาหมอสีคางดําที่กําจัดออกไปแปรรูป เป็นอาหารเลี้ยงสัตว์น้ํา การขายให้กับโรงงานปลาป่น เป็นต้น
รัฐบาลไทย-ข่าวทำเนียบรัฐบาล-นายกรัฐมนตรีห่วงสถานการณ์อิสราเอลมีแนวโน้มขยายวงกว้าง ย้ำรัฐบาลพร้อมให้ความช่วยเหลือแรงงานไทยเต็มที่ ยืนยันความปลอดภัยของประชาชนเป็นเรื่องสำคัญสูงสุด
วันพฤหัสบดีที่ 2 พฤศจิกายน 2566
02/11/2566
นายกรัฐมนตรีห่วงสถานการณ์อิสราเอลมีแนวโน้มขยายวงกว้าง ย้ํารัฐบาลพร้อมให้ความช่วยเหลือแรงงานไทยเต็มที่ ยืนยันความปลอดภัยของประชาชนเป็นเรื่องสําคัญสูงสุด
นายกรัฐมนตรีห่วงสถานการณ์อิสราเอลมีแนวโน้มขยายวงกว้าง ย้ํารัฐบาลพร้อมให้ความช่วยเหลือแรงงานไทยเต็มที่ ยืนยันความปลอดภัยของประชาชนเป็นเรื่องสําคัญสูงสุด
วันนี้ (2 พฤศจิกายน 2566) เวลา 09.35 น. ณ บริเวณหน้าสํานักงานสภาความมั่นคงแห่งชาติ ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์สื่อมวลชนถึงสถานการณ์สงครามในอิสราเอลมีแนวโน้มที่จะขยายวงกว้างไม่ใช่แค่ระหว่างคู่ขัดแย้งสองฝ่าย แต่อาจขยายไปถึงระดับภูมิภาค เนื่องจากมีการนําสงครามไซเบอร์และการใช้โดรนเข้ามาเกี่ยวข้อง ทําให้รัฐบาลมีความเป็นห่วงว่าจะมีการขยายวงสงครามไปยังประเทศที่อยู่ใกล้เคียงด้วย โดยเฉพาะอย่างยิ่งที่ประเทศจอร์แดนและประเทศเลบานอนซึ่งมีประเทศต่าง ๆ เริ่มเข้าไปพูดคุยกับประชาชนที่อาศัยอยู่ในสองประเทศนี้ถึงการพิจารณาเรื่องการอพยพ ทั้งนี้รัฐบาลจะทําการประเมินว่าต้องมีการแจ้งให้ทราบถึงปัญหาที่จะลุกลามไปในระดับภูมิภาค
นายกรัฐมนตรีกล่าวต่อว่า ส่วนแรงงานไทยที่อยู่ในประเทศใกล้เคียงนั้นต้องมีการพิจารณาว่าจะต้องดําเนินการอย่างไร ส่วนแรงงานที่อยู่ในอิสราเอลที่แจ้งเจตจํานงจะเดินทางกลับใกล้จะหมดแล้ว ซึ่งเที่ยวบินของวันนี้มีที่ว่างกว่า 100 ที่นั่ง โดยเรายังต้องมีการพูดคุยอย่างต่อเนื่องกับแรงงานที่ยังอาศัยอยู่ว่าสงครามมีแนวโน้มจะรุนแรงเพิ่มขึ้นและขยายวงกว้าง หากแรงงานมีความประสงค์ที่จะเดินทางกลับภารกิจของรัฐบาลก็ยังคงต้องดําเนินการต่อไป ทั้งนี้ได้รับรายงานจากฝ่ายความมั่นคงว่ายังมีแรงงานจํานวนหนึ่งที่เดินทางไปทํางานอย่างไม่ถูกต้องซึ่งไม่ใช่ปัญหาใหญ่ในขณะนี้ แต่รัฐบาลต้องพยายามค้นหาและแจ้งให้ทราบถึงความรุนแรงของสถานการณ์ เพื่อให้เขาตัดสินใจที่จะเดินทางกลับมาถึงแม้จะเดินทางไปอย่างถูกต้องหรือไม่ถูกต้อง รัฐบาลยินดีที่จะนําเขากลับประเทศ ส่วนแรงงานที่ยังไม่ตัดสินใจที่จะเดินทางกลับ รัฐบาลจะสื่อสารไปยังแรงงานให้ทราบถึงความรุนแรงของสถานการณ์เอง โดยจะมีการพูดคุยกับทางกระทรวงการต่างประเทศและกระทรวงแรงงานเพื่อที่จะหารายชื่อ ถ้ามีทางที่จะติดต่อผ่านทางโทรศัพท์ได้ รัฐบาลก็จะติดต่อไปโดยตรง
นายกรัฐมนตรีกล่าวถึงเรื่องตัวประกันว่า รัฐบาลมีการทํางานอย่างเต็มที่ซึ่งจะมีการพูดคุยกับนายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงต่างประเทศที่เพิ่งเดินทางกลับมา และยังได้รับรายงานจากผู้บัญชาการทหารสูงสุด ทุกหน่วยงานช่วยเหลือกันอย่างเต็มที่นับเป็นเรื่องที่ดี แต่ได้ขอให้ทุกหน่วยงานมีการ synchronize ข้อมูลเพื่อไม่ให้ประชาชนเกิดความสับสน โดยขณะนี้มีแนวโน้มไปในทางที่ดีแต่ยังต้องคอยติดตามว่าจะมีข่าวดีตอนไหน นอกจากนั้นรัฐบาลจะทําการพูดคุยกับทุกหน่วยงานเพื่อเตรียมแผนรองรับกับสถานการณ์ที่จะเกิดในอนาคตและผลกระทบที่อาจเกิดขึ้น เช่น ผลกระทบทางเศรษฐกิจ ความมั่นคงของพลังงาน รัฐบาลยืนยันว่าความปลอดภัยของประชาชนเป็นเรื่องที่มีความสําคัญสูงสุด
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงคมนาคมตรวจเยี่ยมวิทยุการบินฯ พร้อมมอบนโยบาย Quick Win คมนาคมของประชาชน
วันพฤหัสบดีที่ 2 พฤศจิกายน 2566
รัฐมนตรีช่วยว่าการกระทรวงคมนาคมตรวจเยี่ยมวิทยุการบินฯ พร้อมมอบนโยบาย Quick Win คมนาคมของประชาชน
....
เมื่อวันที่ 2 พฤศจิกายน 2566 นายสุรพงษ์ ปิยะโชติ รัฐมนตรีช่วยว่าการกระทรวงคมนาคม ตรวจเยี่ยมและมอบนโยบายการดําเนินงานให้แก่ผู้บริหาร บริษัท วิทยุการบินแห่งประเทศไทย จํากัด โดยมี ดร. ณพศิษฏ์  จักรพิทักษ์ กรรมการผู้อํานวยการใหญ่ และคณะผู้บริหารระดับสูงให้การต้อนรับและร่วมประชุมรับฟังนโยบาย พร้อมนําชมการปฏิบัติงาน ณ สํานักงานใหญ่ ทุ่งมหาเมฆ
นายสุรพงษ์ ปิยะโชติ รัฐมนตรีช่วยว่าการกระทรวงคมนาคม ได้มุ่งเน้นนโยบาย Quick Win “คมนาคม ของประชาชน” นําเทคโนโลยี นวัตกรรมที่ทันสมัยมาใช้กับการดําเนินภารกิจของหน่วยงานอย่างสร้างสรรค์ ให้เป็นองค์กรที่ทันสมัย เพื่อให้เกิดประโยชน์สูงสุดแก่ประชาชน
ดร. ณพศิษฎ์ จักรพิทักษ์ กรรมการผู้อํานวยการใหญ่ บริษัท วิทยุการบินแห่งประเทศไทย จํากัด เปิดเผยว่า “วิทยุการบินฯ พร้อมดําเนินการเพื่อสนับสนุนนโยบาย มุ่งเน้นเพิ่มขีดความสามารถในการรองรับของสนามบิน เพื่อบริการประชาชนให้สามารถเดินทางได้รวดเร็วและปลอดภัย โดยได้ทําการวิเคราะห์ความสามารถสูงสุดในการรองรับอากาศยานของสนามบินแบบจําลอง Fast-time Simulation และใช้ 3D Simulator ในการฝึกอบรมเจ้าหน้าที่ควบคุมจราจรทางอากาศให้สามารถปฏิบัติงานสําหรับทางวิ่งที่มีความหนาแน่นสูงสุด (High Intensity Runway Operation) ซึ่งจะทําให้ความสามารถในการรองรับของสนามบินสุวรรณภูมิเพิ่มขึ้นจาก 68 เที่ยวบินต่อชั่วโมง เป็น 94 และ 104 เที่ยวบินต่อชั่วโมง เมื่อทางวิ่งเส้นที่ 3 แล้วเสร็จ สนามบินดอนเมือง จาก 50 เที่ยวบินต่อชั่วโมง เพิ่มขึ้นเป็น 57 เที่ยวบินต่อชั่วโมง สนามบินภูเก็ต จาก 20 เที่ยวบินต่อชั่วโมง เพิ่มขึ้นเป็น 25 เที่ยวบินต่อชั่วโมง พร้อมกันนี้ มีแผนจะนําเทคโนโลยี Digital Tower มาใช้เพื่อช่วยเพิ่มความสามารถในการรองรับเที่ยวบิน ในขณะเดียวกัน ได้เตรียมความพร้อมให้บริการการเดินอากาศ ณ ท่าอากาศยานอู่ตะเภา รวมทั้งออกแบบห้วงอากาศและเส้นทางบินตามโครงการ METROPLEX ซึ่งจะทําให้ประเทศไทยมีโครงสร้างพื้นฐานด้านการเดินอากาศที่สามารถรองรับเที่ยวบินได้ 1.5 - 2 ล้านเที่ยวบินในอนาคต ทั้งนี้ วิทยุการบินฯ ได้ร่วมมือกับจีนและลาวในการจัดทําเส้นทางบินใหม่ซึ่งจะทําให้สามารถรองรับเที่ยวบินเพิ่มขึ้นอีกด้วย
รัฐบาลไทย-ข่าวทำเนียบรัฐบาล-​รัฐบาลห่วงใยนักเรียน กำชับสถานศึกษาตรวจเข้มยาเสพติด ของมึนเมาทุกชนิด และบุหรี่ไฟฟ้า ช่วงเปิดเทอม
วันพฤหัสบดีที่ 2 พฤศจิกายน 2566
02/11/2566
​รัฐบาลห่วงใยนักเรียน กําชับสถานศึกษาตรวจเข้มยาเสพติด ของมึนเมาทุกชนิด และบุหรี่ไฟฟ้า ช่วงเปิดเทอม
​รัฐบาลห่วงใยนักเรียน กําชับสถานศึกษาตรวจเข้มยาเสพติด ของมึนเมาทุกชนิด และบุหรี่ไฟฟ้า ช่วงเปิดเทอม
วันที่ 2 พฤศจิกายน 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาลห่วงใยนักเรียน ซึ่งเป็นวัยอยากลองอยากรู้ และเป็นวัยที่ต้องการการยอมรับจากเพื่อน มักจะทําตามกระแส ขาดการคิดวิเคราะห์แยกแยะที่ถูกต้อง ทําให้เกิดปัญหาตามมา ส่งผลต่ออนาคตทางการศึกษา
นายคารม กล่าวว่า ในช่วงเปิดภาคเรียนเทอมที่ 2/2566 กระทรวงศึกษาธิการได้กําชับให้ผู้บริหารสถานศึกษาทั่วประเทศ และหน่วยงานในกํากับทุกสังกัด ตรวจตราบุหรี่ไฟฟ้า รวมถึงยาเสพติดอย่างเข้มข้นทั้งภายในและบริเวณรอบสถานศึกษา เพื่อป้องกันนักสูบหน้าใหม่ในกลุ่มเด็กและเยาวชน พร้อมกับเน้นย้ําให้เพิ่มมาตรการที่เข้มแข็งปกป้องเยาวชนจากสิ่งเสพติด ตลอดจนสร้างการรับรู้ที่ถูกต้องเกี่ยวกับอันตรายและผลกระทบของยาเสพติด ให้เกิดการขับเคลื่อนการมีส่วนร่วมของ นักเรียน ผู้ปกครอง ครูและบุคลากรทางการศึกษาอย่างเป็นรูปธรรม
นาคารม กล่าวว่า ปัจจุบันเด็กเข้าถึงสื่อต่าง ๆ ได้ง่ายขึ้น ทําให้ยังคงมีนักเรียนหลงผิดเข้าไปยุ่งเกี่ยวกับยาเสพติด โดยไม่รูัถึงอันตราย และผลกระทบที่จะตามมาในอนาคต
ครู ผู้ปกครองต้องร่วมมกันปลูกฝังค่านิยม ปรับทัศนคติที่ถูกต้อง สร้างการเห็นคุณค่าในตัวเอง ให้นักเรียนตระหนักรู้ถึงโทษและพิษภัยจากการสูบบุหรี่และสิ่งเสพติดชนิดอื่น ให้นักเรียนมีส่วนร่วมขับเคลื่อนโรงเรียนปลอดบุหรี่ โดยเฉพาะบุหรี่ไฟฟ้าที่อาจเป็นประตูเชื่อมให้เยาวชนไปสู่สิ่งเสพติดชนิดอื่นได้
รัฐบาลไทย-ข่าวทำเนียบรัฐบาล-เปิดโอกาส! โครงการสินเชื่อคืนถิ่นแรงงานไทย (อิสราเอล)
วันพฤหัสบดีที่ 2 พฤศจิกายน 2566
เปิดโอกาส! โครงการสินเชื่อคืนถิ่นแรงงานไทย (อิสราเอล)
.....
เปิดโอกาส! โครงการสินเชื่อคืนถิ่นแรงงานไทย (อิสราเอล) มาตรการเพื่อบรรเทาความเดือดร้อน ให้แรงงานที่เดินทางกลับไทยนําไปเสริมสภาพคล่องให้เพียงพอต่อการเริ่มต้นประกอบอาชีพ หรือแบ่งเบาภาระหนี้สิน
.
อ่านเพิ่มเติม คลิกhttps://www.thaigov.go.th/news/contents/details/73993
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายพิเชฐ คุณาธรรมรักษ์ อธิบดีกรมการขนส่งทางราง ร่วมเป็นวิทยากรบรรยายในงานสัมมนา 4th iTIC FORUM 2023 : Power of Connectivity and Smart Mobility
วันพฤหัสบดีที่ 2 พฤศจิกายน 2566
นายพิเชฐ คุณาธรรมรักษ์ อธิบดีกรมการขนส่งทางราง ร่วมเป็นวิทยากรบรรยายในงานสัมมนา 4th iTIC FORUM 2023 : Power of Connectivity and Smart Mobility
....
วันนี้ (2 พฤศจิกายน 2566) นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม ร่วมเป็นวิทยากรบรรยายในงานสัมมนา 4th iTIC FORUM 2023 : Power of Connectivity and Smart Mobility ในหัวข้อ “โอกาสของไทยในการเป็นศูนย์กลางการคมนาคมแห่งภูมิภาคเชื่อมไทยเชื่อมโลก” โดยมีนายสุริยะ จึงรุ่งเรืองกิจ รัฐมนตรีว่าการกระทรวงคมนาคมกล่าวเปิดงานและปาฐกถาพิเศษภายในงาน
ดร.พิเชฐ ได้กล่าวในตอนหนึ่งว่า รัฐบาลมุ่งมั่นที่จะเชื่อมโยงโครงข่ายระบบรางทั้งภายในประเทศและในภูมิภาคอาเซียนอย่างไร้รอยต่อ โดยมีไทยเป็นจุดเชื่อมโยงหลักของการคมนาคม การขนส่ง การกระจายสินค้า และการท่องเที่ยวที่สอดรับกับการพัฒนาการเชื่อมโยงกับกลุ่มเศรษฐกิจในระดับภูมิภาค ดังนั้นกระทรวงคมนาคมจึงได้เร่งรัดขยายโครงข่ายรถไฟทางคู่เพิ่มจาก 627 กิโลเมตรเป็น 3,400 กิโลเมตร เพื่อเพิ่มขีดความสามารถในการขนส่งและโลจิสติกส์ภายในประเทศ รวมถึงการพัฒนาระบบรถไฟความเร็วสูง ที่ปัจจุบันอยู่ระหว่างการก่อสร้าง จํานวน 2 โครงการ ซึ่งจะช่วยกระจายความเจริญของเมืองไปสู่ภูมิภาค เกิดการพัฒนาเมืองและการพัฒนาพื้นที่โดยรอบสถานี รวมทั้งสร้างโอกาสในการเรียนรู้เทคโนโลยีและนวัตกรรมชั้นสูง ตลอดจนการพัฒนาอุตสาหกรรมที่เกี่ยวข้อง ซึ่งโครงการเหล่านี้ถือเป็นยุทธศาสตร์ที่สําคัญที่ประเทศไทยจะใช้ประโยชน์ทางภูมิศาสตร์ของประเทศในการเชื่อมโยงโครงข่ายคมนาคมระดับภูมิภาคจากเอเชียตะวันออกถึงเอเชียตะวันออกเฉียงใต้อย่างไร้รอยต่อ ซึ่งจะมีประชากรกว่า 1,700 ล้านคน ที่จะสร้างโอกาสให้ประเทศไทยทั้งในด้านเศรษฐกิจ การค้าการลงทุนร่วมกับประเทศเพื่อนบ้าน ก่อให้เกิดมูลค่า GDP กว่า 20 ล้านล้านดอลลาร์สหรัฐ และจะช่วยให้ประเทศไทยกลายเป็นศูนย์กลางการคมนาคม การขนส่ง การกระจายสินค้า การค้า การลงทุน และการท่องเที่ยว
สําหรับมูลนิธิศูนย์ข้อมูลจราจรอัจฉริยะไทย” หรือ “Intelligent Traffic Information Center” (iTIC) เป็นเป็นหน่วยงานที่ทําหน้าที่เป็นศูนย์รวมข้อมูลจราจรจากภาครัฐและภาคเอกชน เพื่อพัฒนาคุณภาพข้อมูลจราจรให้มีความถูกต้อง ทันต่อสถานการณ์มากยิ่งขึ้น เพื่อช่วยลดปัญหาจราจร เพิ่มความปลอดภัยบนท้องถนน ตลอดจนพัฒนาประสิทธิภาพระบบโลจิสติกส์ของประเทศ โดยการขนส่งทางรางถือเป็นการขนส่งที่มีความสะดวก ความปลอดภัย ตรงต่อเวลา และความคุ้มค่า รวมถึงช่วยลดการใช้พลังงานซึ่งช่วยบรรเทาผลกระทบต่อสิ่งแวดล้อมในภาคการขนส่ง ดังนั้น กระทรวงคมนาคมจึงให้ความสําคัญต่อการกําหนดแผนพัฒนาโครงสร้างพื้นฐานการขนส่งทางราง ซึ่งเป็นแผนแม่บทในการพัฒนาโครงสร้างพื้นฐานการรถไฟของไทยตลอดจนระดับการให้บริการ โดยแผนดังกล่าวจะกล่าวถึงโครงสร้างพื้นฐานของระบบรางในอนาคต และการให้บริการระบบรางสาธารณะด้วยการใช้ประโยชน์จากนวัตกรรม เทคโนโลยีใหม่ และเทคนิคการจัดการที่มีประสิทธิภาพ เพื่อลดต้นทุนการขนส่งสินค้ารวมทั้งปรับปรุงประสิทธิภาพการบริการในประเทศไทย โดยกระทรวงคมนาคมได้ร่วมทํางานอย่างใกล้ชิดกับภาคเอกชนในการส่งเสริมการขนส่งทางรถไฟที่เป็นมิตรต่อสิ่งแวดล้อม ควบคู่ไปกับการเติบโตของการพัฒนาโครงสร้างพื้นฐานอย่างเป็นระบบเพื่อจัดการกับปัญหาการจราจรติดขัดและมลภาวะในกรุงเทพฯ และจังหวัดใกล้เคียงต่อไป
รัฐบาลไทย-ข่าวทำเนียบรัฐบาล-ไทยติดอันดับ 3 ดัชนีนวัตกรรมโลกของอาเซียน พร้อมเดินหน้าเป็น “ชาตินวัตกรรม” ระดับสากล
วันจันทร์ที่ 20 พฤศจิกายน 2566
ไทยติดอันดับ 3 ดัชนีนวัตกรรมโลกของอาเซียน พร้อมเดินหน้าเป็น “ชาตินวัตกรรม” ระดับสากล
.....
องค์การทรัพย์สินทางปัญญาโลก (World Intellectual Property Organization: WIPO) เผยผลการจัดอันดับดัชนีนวัตกรรมโลก ประจําปี 2566 (Global Innovation Index 2023) ซึ่งเป็นการจัดอันดับความสามารถทางนวัตกรรมของประเทศและเขตเศรษฐกิจต่าง ๆ ทั่วโลก ผ่านการประเมินตัวชี้วัดทั้งสิ้น 80 ตัว
.
ซึ่งไทยได้รับการจัดอันดับที่ 43 จากทั้งหมด 132 ประเทศและเขตเศรษฐกิจ และถือเป็นอันดับที่ 3 ของอาเซียน โดยผลการจัดอันดับดังกล่าวระบุว่า ไทยมีการเติบโตของเศรษฐกิจและนวัตกรรมที่สูงมากกว่าที่คาดการณ์ไว้ โดยความสามารถในการผลิตนวัตกรรมมีมากขึ้น เนื่องจากการลงทุนในด้านนวัตกรรมภายในประเทศที่มากขึ้น และไทยมีจุดแข็งในการพัฒนานวัตกรรม ได้แก่ การส่งออกสินค้าสร้างสรรค์ ค่าใช้จ่ายมวลรวมภายในประเทศสําหรับการวิจัยและพัฒนา ซึ่งลงทุนโดยภาคเอกชนหรือองค์กรธุรกิจต่าง ๆ รวมถึงจุดแข็งในด้านการประยุกต์ใช้ผลิตภัณฑ์อรรถประโยชน์ตามถิ่นกําเนิด (Utility Models by origin) เป็นต้น
.
ขณะเดียวกัน รัฐบาลจะพัฒนาและยกระดับขีดความสามารถทางด้านนวัตกรรมของประเทศ ขับเคลื่อนไทยสู่การเป็น “ชาตินวัตกรรม” และไทยจะก้าวสู่อันดับที่ 30 ของประเทศที่มีความสามารถด้านนวัตกรรมของโลกภายในปี 2573
.
อ่านเพิ่มเติม :https://www.thaigov.go.th/news/contents/details/74795
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“ชุมชนโดรนใจ” โครงการพัฒนาการเกษตรไทย ด้วยเทคโนโลยีโดรน
วันจันทร์ที่ 20 พฤศจิกายน 2566
“ชุมชนโดรนใจ” โครงการพัฒนาการเกษตรไทย ด้วยเทคโนโลยีโดรน
.....
โครงการ 1 ตําบล 1 ดิจิทัล (ชุมชนโดรนใจ) เป็นความร่วมมือระหว่างกระทรวงดิจิทัลเพื่อเศรษฐกิจและสังคมกับสํานักงานส่งเสริมเศรษฐกิจดิจิทัล มุ่งพัฒนาความรู้และทักษะการประยุกต์ใช้และซ่อมบํารุง “โดรน” เพื่อการเกษตรแก่ชุมชนและเกษตรกรทั่วประเทศ
.
ประโยชน์ที่คาดว่าจะได้รับ:
- เกิดการประยุกต์ใช้โดรนเพื่อการเกษตรใน 500 ชุมชน
- สร้างมูลค่าทางเศรษฐกิจไม่น้อยกว่า 350 ล้านบาท
- เพิ่มขีดความสามารถด้านดิจิทัลของไทย สร้างข้อได้เปรียบทางการแข่งขันของประเทศ
- ส่งเสริมให้วิสาหกิจชุมชนสามารถประยุกต์ใช้เทคโนโลยีดิจิทัลเพื่อสร้างรายได้
.
ประชาชนทั่วไป สามารถร่วมอบรม / ติดตามข่าวสารและศึกษารายละเอียดการเข้าร่วมโครงการ 1 ตําบล 1 ดิจิทัล (ชุมชนโดรนใจ) ได้ที่
- Facebook Page: depa Thailand
- โทร. 08 5125 1340 และ 08 2516 6224
.
อ่านเพิ่มเติม :https://www.thaigov.go.th/news/contents/details/74665
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ข่าวดี! นักเรียน “TCAS 67” สมัครเลือกคณะฟรี! รัฐช่วยแบ่งเบาภาระสูงสุดคนละ 900 บาท
วันจันทร์ที่ 20 พฤศจิกายน 2566
ข่าวดี! นักเรียน “TCAS 67” สมัครเลือกคณะฟรี! รัฐช่วยแบ่งเบาภาระสูงสุดคนละ 900 บาท
.....
กระทรวงการอุดมศึกษา วิทยาศาสตร์ วิจัยและนวัตกรรม (อว.) ร่วมมือกับ ที่ประชุมอธิการบดีแห่งประเทศไทย (ทปอ.) เดินหน้ามาตาการช่วยเหลือนักเรียนที่กําลังเตรียมตัวเข้าสู่รั้วมหาวิทยาลัยในปี 67
.
โดยจะนํางบประมาณ “อุดหนุนการสมัครในรอบแอดมิชชัน” ที่จะเริ่มตั้งแต่ “TCAS 67” ในเดือน พ.ค. ปีหน้า มาตรการดังกล่าว จะช่วยแบ่งเบาภาระค่าใช้จ่ายของนักเรียนได้ ทั้งนี้ นักเรียนแต่ละคนสามารถสมัครเลือกคณะ 1 - 10 อันดับได้ “ฟรี” ซึ่งจะช่วยแบ่งเบาภาระได้สูงสุดคนละ 900 บาท
.
อ่านเพิ่มเติม คลิกhttps://www.thaigov.go.th/news/contents/details/74699
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ขยายเวลาทำกฎหมายลำดับรอง พ.ร.บ.คุ้มครองผู้รับงานไปทำที่บ้าน พ.ศ.2553 ออกไป 1 ปี
วันจันทร์ที่ 20 พฤศจิกายน 2566
ขยายเวลาทํากฎหมายลําดับรอง พ.ร.บ.คุ้มครองผู้รับงานไปทําที่บ้าน พ.ศ.2553 ออกไป 1 ปี
.....
ที่ประชุมครม. (14 พ.ย. 66) เห็นชอบให้ขยายระยะเวลาการดําเนินการ “ทํากฎหมายลําดับรอง” ออกตาม พ.ร.บ.คุ้มครองผู้รับงานไปทําที่บ้าน พ.ศ. 2553 ออกไป 1 ปี นับตั้งแต่วันที่ 27 พ.ย. 66 ตามที่ ก.แรงงานเสนอ
.
เนื่องจาก ยังมีกฎหมายลําดับรองที่อยู่ในขั้นตอนการจัดทําร่างกฎหมายอีก 1 ฉบับ ซึ่งต้องดําเนินการให้แล้วเสร็จ ภายในวันที่ 27 พ.ย. 66 ตาม พ.ร.บ.หลักเกณฑ์การจัดทําร่างกฎหมายฯ ประกอบกับมติคณะรัฐมนตรี ดังนั้น จึงต้องเสนอคณะรัฐมนตรี เพื่อขอขยายระยะเวลาในการออกกฎหมายลําดับรอง 1 ฉบับดังกล่าว
.
ทั้งนี้ ร่างประกาศฯ ที่เกี่ยวกับหลักเกณฑ์ วิธีการและเงื่อนไขการเรียกหรือรับหลักประกันการทํางาน หรือหลักประกันความเสียหายในการทํางานจากผู้รับงานไปทําที่บ้าน พ.ศ. .... อาศัยอํานาจตามความในมาตรา 14 แห่งพระราชบัญญัติคุ้มครองผู้รับงานฯ นั้น
.
มีสาระสําคัญเป็นการกําหนดหลักเกณฑ์ วิธีการ และเงื่อนไข :
• ให้ผู้จ้างงานสามารถเรียกหรือรับหลักประกันการทํางาน หลักประกันความเสียหายในการทํางานจากผู้รับงานไปทําที่บ้าน เพื่อให้เกิดความเป็นธรรมแก่ผู้จ้างงานและผู้รับงาน
• กรณีที่งานที่รับไปทํา “มีมูลค่าสูงหรือมีปริมาณมาก” เพื่อคุ้มครองผู้รับงานไปทําที่บ้าน ไม่ต้องเดือดร้อนในการหาหลักประกันเกินกว่าที่กําหนด และป้องกันมิให้ผู้จ้างงานแสวงหาผลประโยชน์จากหลักประกันโดยไม่สมควร
อ่านเพิ่มเติม คลิกhttps://www.thaigov.go.th/news/contents/details/74797
#ไทยคู่ฟ้า#สื่อสารรัฐบาลไทย
-------------------